बारिश के चलते क्लोरिन मिला पानी न आने पर क्षेत्र की जनता को गंभीर बीमारियों का सामना करना पड़ सकता है, लेकिन जिम्मेदार अफसर यह सब कुछ जानने के बावजूद लापरवाह बने हुए हैं। साथ ही जनप्रतिनिधि यानी पार्षद यह देखने के बजाय सो रहे हैं और जनता दूषित पानी पीने को मजबूर है। इस वजह से कभी भी कोई बड़ी घटना हो सकती है, जिसकी जिम्मेदार निगम रहेगी। गौरतलब है कि जुलाई में भी यशंवत सागर में क्लोरिन खत्म हो गया था। क्लोरिन सप्लाय करने के लिए निगम ने जिसे ठेका दिया है, उसने टेंडर शर्त के हिसाब से माल पूरा सप्लाय नहीं किया। नतीजतन यशंवत सागर पर क्लोरिन खत्म हो गया। मामले की पोल खुलने पर अफसरों ने ठेकेदार से तत्काल क्लोरिन मंगवाई जो आई तो सही पर पर्याप्त मात्रा में नहीं। ऐसे में क्लोरिन के फिर खत्म हो गई और लोगों को दूषित पानी बंटने लगा।